U-I-192/08
Natisni
Opravilna št.:
U-I-192/08
Datum odločitve:
15. 10. 2008
ECLI:
ECLI:SI:USRS:2008:U.I.192.08
Akt:
Zakon o pravdnem postopku (Uradni list RS, št. 73/07 – ur. p. b. in 45/08) (ZPP), 426. čl.
Izrek:
Pobuda za začetek postopka za oceno ustavnosti 426. člena Zakona o pravdnem postopku (Uradni list RS, št. 73/07 – ur. p. b. in 45/08) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Franc Majcen, Gornja Radgona
Datum vloge:
11. 7. 2008
Vrsta odločitve:
sklep
Vrsta rešitve:
zavrženje
Dokument:
US28352
Dokument v PDF obliki:
U-I-192-08.pdf
80 KB
Prenesite datoteko
U-I-192/08-4
15. 10. 2008
SKLEP
Ustavno sodišče je v postopku za preizkus pobude Franca Majcna, Gornja Radgona, na seji 15. oktobra 2008
sklenilo:
Pobuda za začetek postopka za oceno ustavnosti 426. člena Zakona o pravdnem postopku (Uradni list RS, št. 73/07 – ur. p. b. in 45/08) se zavrže.
Obrazložitev
1. Pobudnik izpodbija v izreku tega sklepa navedeni akt. Zatrjuje, da je v neskladju s 33. in 67. členom Ustave. Predlaga zadržanje izvršitve sklepa o izvršbi, izdanega zaradi izterjave pravdnih stroškov iz dveh posestnih sporov.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82).
4. Pobudnik utemeljuje pravni interes s sklicevanjem na ustavni pritožbi, ki ju je vložil, in ki ju je Ustavno sodišče zavrglo s sklepoma št. Up-1070/08 z dne 12. 5. 2008 in št. Up-1789/08 z dne 26. 6. 2008. S tema ustavnima pritožbama je izpodbijal zavrženji revizije in predloga za obnovo postopka v dveh posestnih sporih, ne pa meritornih odločitev v teh sporih – torej posamičnih aktov, pri izdaji katerih je bil uporabljen 426. člen Zakona o pravdnem postopku (ZPP). Ker je tako, z njima pravnega interesa za obravnavo pobude ne bi mogel izkazati niti, če še ne bi bili zavrženi. Zato je Ustavno sodišče njegovo pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsedujoča sodnica mag. Marija Krisper Kramberger ter sodnici in sodniki mag. Marta Klampfer, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
mag. Marija Krisper Kramberger
Predsedujoča sodnica